Komeleya Rojnamegeran a Dîcle-Firatî (DFG) raporê 'binpaykerdişê heqanê rojnamegeran ê hezîrane' eşkera kerd.
DFGyî eşkerayîya xo de vist vîrî ke serrgêra qetilkerdişê rojnameger Hafiz Akdemîrî de 8ê hezîrane de Amed de vera çapemenîya azade operasyon ame kerdene û 20 rojnamegerî ameyî destbendkerdene.  DFGyî da zanayene ke nê 20 rojnamegeran ra 16ê ci 8 rojan ra dima ameyî tepişteyene.
DFGyî pare kerd ke 16 rojnamegerî qestî ra ameyî hedefkerdene û vat: ''Bi qanûnê Dezenformasyono ke tira 'sansur' vajîyeno, yeno waştene ke medya bi temamî bêra bêvengkerdene.  Îqtîdar keno ke medyaya azade û muxalîfe binî ra biqedîno. Têkoşînê ma yê vera 'Qanûnê Sansurî' do dewam bikero.''
Rapor de derheqê binpaykerdişan de nê agahîyî ameyî dayene:
* Rojnamegerê ke raştê hêrişî ameyê: 25
* Rojnamegerê ke erzîyayo keyeyê înan ser: 25
* Rojnamegerê ke ameyê destbendkerdene: 35
* Rojnamegerê ke raştê kerdişê xirabî ameyê: 49
* Rojnamegerê ke teqîbê xeberan de ameyê astengkerdene:35
* Rojnamegerê ke raştê tehqîqatî ameyê: 27
* Rojnamegerê ke derheqê înan de dewa ameya akerdene: 5
* Rojnamegerê ke ceza werda: 16
* Rojnamegerê ke dewaya înan dewam kena: 156
* Rojnamegerê ke hema zî tepişte yê(1ê Temmuza 2022yî ra nata): 76
* Bira qedexeyê weşaneyî:4
* Xeberê ke ameyê astengkerdene: 12
